b'\n_START_ARTICLE_\nKro\xc5\xbeenje zraka\n_START_PARAGRAPH_\nKro\xc5\xbeenje zraka je osnovni proces v ozra\xc4\x8dju, ki ga povzro\xc4\x8da sonce. Sonce segreva zemeljsko povr\xc5\xa1je, le to pa oddaja toploto v ozra\xc4\x8dje in ga s tem segreva. Ta proces posrednega ogrevanja ozra\xc4\x8dja preko povr\xc5\xa1ja imenujemo kondukcija. Na ta na\xc4\x8din ozra\xc4\x8dje pridobi 90% toplote in le 10% preko direktnega obsevanja._NEWLINE_Ko tla zrak segrejejo, se mu zmanj\xc5\xa1a gostota in posledi\xc4\x8dno se za\xc4\x8dne dvigovati nad gostej\xc5\xa1i hladnej\xc5\xa1i zrak. S tem ko se zrak dviga, porabi za to energijo, katero jemlje iz svoje toplote in se s tem ohlaja ter zgo\xc5\xa1\xc4\x8da. Pri spu\xc5\xa1\xc4\x8danju se zgrak ponovno segreva , ker jemlje toploto iz okolice. Proces vertikalnega me\xc5\xa1anja zraka, ko hladnej\xc5\xa1i in s tem gostej\xc5\xa1i zrak izpodrine toplej\xc5\xa1ega imenujem tudi konvekcija. Kadar se zrak dviga in ohlaja se v njem pove\xc4\x8duje relativni dele\xc5\xbe vlage, kajti toplej\xc5\xa1i zrak lahko vsrka ve\xc4\x8d vlage. Kadar se zrak tako ohladi, da preide prag nasi\xc4\x8denja z vlago in jo ne more ve\xc4\x8d dr\xc5\xbeati v sebi, jo izlo\xc4\x8di v obliki padavin. Ta proces imenujemo kondenzacija, celoten kro\xc5\xbeni proces pa adiabatno dviganje in spu\xc5\xa1\xc4\x8danje zraka. Kadar je zaradi oblike reliefa onemogo\xc4\x8deno hladnemu zraku, da bi izpodrinil toplega, pride do temperaturne inverzije.'